CELEX: 32013R1389
Language: ro
Date: 2013-12-16 00:00:00
Title: Regulamentul (UE) nr. 1389/2013 al Consiliului din 16 decembrie 2013 de modificare a Regulamentului (UE) nr. 1258/2012 al Consiliului privind alocarea posibilităților de pescuit în temeiul protocolului convenit între Uniunea Europeană și Republica Madagascar de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului în vigoare între cele două părți

21.12.2013   
            
            
               RO
            
            
               Jurnalul Oficial al Uniunii Europene
            
            
               L 349/24
            
         REGULAMENTUL (UE) NR. 1389/2013 AL CONSILIULUI
   din 16 decembrie 2013
   de modificare a Regulamentului (UE) nr. 1258/2012 al Consiliului privind alocarea posibilităților de pescuit în temeiul protocolului convenit între Uniunea Europeană și Republica Madagascar de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului în vigoare între cele două părți
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 43 alineatul (3),
   având în vedere propunerea Comisiei Europene,
   întrucât:
   
               (1)
            
            
               La 15 noiembrie 2007, Consiliul a adoptat Regulamentul (CE) nr. 31/2008 privind încheierea Acordului de parteneriat în sectorul pescuitului dintre Comunitatea Europeană și Republica Madagascar (1) (denumit în continuare „acordul de parteneriat”).
            
         
               (2)
            
            
               Un nou protocol de stabilire a posibilităților de pescuit și a contribuției financiare prevăzute prin acordul de parteneriat (denumit în continuare „noul protocol”) face obiectul unei aplicări provizorii începând cu 1 ianuarie 2013. Noul protocol acordă navelor din Uniune posibilități de pescuit în apele asupra cărora Republica Madagascar exercită suveranitatea sau jurisdicția în sectorul pescuitului. Alocarea posibilităților de pescuit acordate Uniunii în temeiul noului protocol a fost stabilită prin Regulamentul (UE) nr. 1258/2012 al Consiliului (2).
            
         
               (3)
            
            
               La 26 septembrie 2012, comisia mixtă prevăzut în acordul de parteneriat a examinat problema rechinilor capturați în cadrul activităților de pescuit gestionate de Comisia Tonului din Oceanul Indian (IOTC), rechini care fac obiectul Rezoluției 05/05 a IOTC și a căror pescuire este autorizată în cadrul acordului de parteneriat. Aceasta a considerat, pe baza istoricului capturilor din perioada 2007-2011 al paragatelor de suprafață autorizate să pescuiască în temeiul protocolului anterior la acordul de parteneriat, istoric validat de institutele științifice relevante, că este adecvat să se limiteze capturile de rechini ale acestor nave la un număr maxim de 200 de tone de la 1 ianuarie 2014 la 31 decembrie 2014, blocând astfel presiunea exercitată de pescuit asupra stocurilor de rechini, în conformitate cu recomandarea Comitetului științific al IOTC.
            
         
               (4)
            
            
               Având în vedere disucțiile purtate în cadrul comisiei mixte, este important să se imiteze capturile de rechini și să se aloce resepctivele capturi între statele membre pentru perioada de aplicare a noului protocol. Prin urmare, Regulamentul (UE) nr. 1258/2012 ar trebui modificat.
            
         
               (5)
            
            
               Având în vedere articolul 20 alineatul (5) din Regulamentul (CE) nr, 2371/2002 al Consiliului (3), statele membre ale căror nave sunt autorizate să pescuiască în temeiul Regulamentului (UE) nr. 1258/2012 pot schimba între ele toate sau o parte dintre posibilitățile de pescuit care le-au fost alocate cu privire la rechini.
            
         
               (6)
            
            
               Este oportun ca prezentul regulament să se aplice de la 1 ianuarie 2014,
            
         ADOPTĂ PREZENTUL REGULAMENT:
   Articolul 1
   La articolul 1 din Regulamentul (UE) nr. 1258/2012 se adaugă următorul alineat:
   
      „(1a)   Posibilitățile de pescuit pentru rechinii capturați în cadrul activităților de pescuit gestionate de Comisia Tonului din Oceanul Indian pentru nave de pescuit cu paragate de suprafață sunt stabilite la 200 de tone pe an. Tonajul este alocat între statele membre astfel:
      
                  Stat membru
               
               
                  tone
               
            
                  Spania
               
               
                  166
               
            
                  Portugalia
               
               
                  27
               
            
                  Franța
               
               
                  7
               
            
                  Regatul Unit
               
               
                  0
               
            
                  Total
               
               
                  200”
               
            
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   Se aplică începând cu 1 ianuarie 2014.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 decembrie 2013.
      
         
            Pentru Consiliu
         
         
            Președintele
         
         V. JUKNA
      
   
   
      (1)  JO L 331, 17.12.2007, p. 7.
   
      (2)  Regulamentul (UE) nr. 1258/2012 al Consiliului din 28 noiembrie 2012 privind alocarea posibilităților de pescuit în temeiul protocolului convenit între Uniunea Europeană și Republica Madagascar de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului în vigoare între cele două părți (JO L 361, 31.12.2012, p. 85).
   
      (3)  Regulamentul (CE) nr. 2371/2002 al Consiliului din 20 decembrie 2002 privind conservarea și exploatarea durabilă a resurselor piscicole în conformitate cu politica comună în domeniul pescuitului (JO L 358, 31.12.2002, p. 59).